stanford-oval/wikipedia huggingface dataset:
Age of Empires IV

| --- | --- |

 כללי
 תאריך הוצאה:  28 באוקטובר 2021
 סוגה:  אסטרטגיה בזמן אמת
 פיתוח:  Relic Entertainment, World's Edge
 הוצאה לאור:  Xbox Game Studios
 ארץ מקור:  קנדה 
 שפות:  פורטוגזית ברזילאית, קוריאנית, ספרדית, סינית מפושטת, איטלקית, צרפתית, גרמנית, אנגלית, ספרדית 
 סדרה:  Age of Empires
 דרישות תוכנה
 מנוע משחק:  Essence Engine 
 מצבי משחק:  משחק וידאו למשתתף יחיד 
 פלטפורמות:  Windows, Xbox One, Xbox Series X/S
 המשחק הקודם:  Age of Empires III
 https://www.ageofempires.com/games/age-of-empires-iv
 
טריילר חשיפת המשחק
Age of Empires IV הוא משחק וידאו אסטרטגיה בזמן אמת שפותח על ידי Relic Entertainment בשיתוף עם World's Edge ופורסם על ידי Xbox Game Studios. זהו הפרק הרביעי בסדרה זו. המשחק שוחרר ב-28 באוקטובר 2021 עבור המחשב האישי, וב-22 באוגוסט 2023 עבור Xbox One Xbox Series X/S.
פיתוח

ב-21 באוגוסט 2017, מיקרוסופט הכריזה על Age of Empires IV, שיפותח על ידי Relic Entertainment. פיל ספנסר אישר ב-11 ביוני 2019, כי המשחק עדיין בפיתוח, ומידע נוסף יגיע בהמשך השנה. ב-14 בנובמבר 2019, צילומי משחק של Age of Empires IV הוצגו באירוע X019 והוא הראה לוחמה מימי הביניים בין כוחות אנגלים למונגולים. מיקרוסופט הודיעה ב-E3 2021 כי המשחק ישוחרר ב-Game Pass למחשב ב-28 באוקטובר 2021. המשחק שוחרר ב-28 באוקטובר 2021, לאחר שפותח באמצעות Essence Engine.
משחקיות > משחק בסיסי

המשחק כולל ארבעה עידנים, בדומה למשחק Age of Empires II עידן אפל, עידן פיאודלי, עידן הטירה והעידן הקיסרי. למרות שבמשחק הנוכחי המעבר בין עידנים לא מתבצע על ידי שדרוג של הבניין הראשי אלא בעזרת ציוני דרך.
לכל תרבות ישנם חיילים ייחודיים משלה, בנוסף לחיילים שיש לכל אחד הכוללים חיל רגלים, קשתים, פרשים, מכונות מלחמה כגון כלי מצור, קטפולטות, ואוניות מסוגים שונים.
על כל שחקן לאסוף משאבים על מנת לקיים ולשגשג ולהגיע לניצחון, צריך לאסוף מזון, עצים, זהב ואבנים. כאשר כל משאב משמש לדבר שונה, והם עוזרים לשחקן לפתח את האומה שלו.
משחקיות > תרבויות

ישנן 16 תרבויות זמינות במשחק, כאשר 10 זמינות עם רכישת משחק הבסיס הידוע כ-Age of Empires IV Anniversary Edition ו-6 עם הרחבת The Sultans Ascend.
משחקיות > תרבויות > תרבויות בחבילת הבסיס

הח'ליפות העבאסית
סין
סולטנות דלהי
אנגליה
צרפת
האימפריה הרומית הקדושה
האימפריה המונגולית
נסיכות קייב
משחקיות > תרבויות > חבילות ההרחבה

עות'מאנים
אימפריית מאלי
האימפריה הביזנטית
יפן
השושלת האיובית
Variant civilizations
משחקיות > קמפיינים

למשחק שישה קמפיינים לשחקן יחיד:
The Rise of a King (בלעדי לגרסאות קונסולות): קמפיין הדרכה, המתמקד ביסודות המשחק (1047–1066)
הנורמנים: על הכיבוש הנורמני של אנגליה וסכסוכים של המלכים האנגלים הבאים (1066–1217)
מלחמת מאה השנים: סכסוך בין אנגליה לצרפת
האימפריה המונגולית: התרחבות של אחת האימפריות הגדולות בכל הזמנים
עלייתה של מוסקבה: על עלייתה של הדוכסות הגדולה של מוסקבה בין נסיכויות אחרות של רוסיה
עליית הסולטאנים: מסעות צלב מנקודת מבטם של המוסלמים
ביקורות

באתר metacritic המשחק קיבל ציון כולל של 81, הנחשב לציון טוב מאד. באתר IGN ניתן למשחק ציון של 8/10. גם באתר IGN Israel ניתן למשחק ציון גבוה של 8/10. באתר גלקסיית המחשבים הישראלי ניתן למשחק ציון גבוה של 9/10.
הערות שוליים

↑  Age of Empires II: Definitive Edition coming to Xbox Series and Xbox One on January 31, 2023; Age of Empires IV in 2023, Gematsu, ‏2022-10-25 (באנגלית אמריקאית)
↑  Rebecca Spear published, Age of Empires 4 for Xbox is available today on Game Pass, Windows Central, ‏2023-08-22 (באנגלית)
↑  "Age of Empires 4 revealed with Relic at the helm". Eurogamer.net (באנגלית). 2017-08-21. נבדק ב-2024-02-08.
↑  Age of Empires IV is set in the medieval era, gameplay trailer released, Neowin, ‏2024-02-08 (באנגלית)
↑  Mike Nelson, Xbox Wire Editor, Age of Empires IV Achievements Revealed, Xbox Wire, ‏2021-10-11 (באנגלית אמריקאית)
↑  Age of Empires IV critic reviews, www.metacritic.com (באנגלית)
↑  Leana Hafer, Age of Empires 4 Review, IGN, ‏2021-10-25 (באנגלית)
↑  גיא שרון Posted 9 בנובמבר 2021 13:02, ביקורת: Age of Empires 4, באתר IGN Israel, ‏2021-11-09
↑  ביקורת באתר גלקסיית המחשבים
Legend of the Black Shawarma

Legend of the Black Shawarma (בעברית: אגדת השווארמה השחורה) הוא האלבום השביעי של הרכב הטראנס הפסיכדלי הישראלי אינפקטד מאשרום. האלבום יצא ב-8 בספטמבר 2009. ההשראה לכותרת האלבום הגיעה ממסעדת שווארמה חזן בה נהגו חברי הלהקה לאכול בעיר לידתם, חיפה.
הפקה

תחילה תכננה הלהקה שהאלבום יהיה אלבום קונספט, בנושא האוכל האהוב על הלהקה. לפיכך, נוצרו הרצועות Poquito Mas, Saeed, Franks ו-The Legend of the Black Shawarma, ששמותיהן שאובים משמות מסעדות. אולם, הלהקה החליטה לנטוש את הקונספט, ויתר רצועות האלבום אינו קשור למזון. עם זאת, האיור שבעטיפת האלבום מציג יצורי יער מיתיים המחכים בתור כדי לאכול שווארמה, ומכאן המילה "Legend" בשם האלבום.
ברוב הרצועות באלבום יש דגש רב על הטמעת אלמנטים מתוך הרוק והרוק הכבד לתוך הטראנס.
אלבום זה מכיל את הרצועה "Smashing The Opponent" שיצא כסינגל לפני צאת האלבום בו אינפקטד מאשרום משתפים פעולה עם ג'ונתן דייוויס, סולנה של להקת Korn.
הרצועות באלבום

| מס' | שם | משך |
| --- | --- | --- |
| 1. | Poquito Mas  | 3:39 |
| 2. | Saeed  | 7:03 |
| 3. | End of the Road  | 6:47 |
| 4. | Smashing the Opponent (שירה: ג'ונתן דייוויס)   | 4:10 |
| 5. | Can't Stop  | 7:23 |
| 6. | Herbert the Pervert  | 7:17 |
| 7. | Killing Time (שירה: פרי פארל)   | 3:04 |
| 8. | Project 100  | 9:38 |
| 9. | Franks  | 8:05 |
| 10. | Slowly  | 9:00 |
| 11. | The Legend of the Black Shawarma  | 7:11 |
| 12. | Riders on the Storm - Infected Mushroom Remix (רמיקס לשיר של להקת הדלתות)   | 4:29 |
| 13. | Bust A Move" - Infected Mushroom Remix" (מופיע כטראק השביעי בקניית האלבום דרך ה-iTunes)   | 9:10 |
| משך כולל: | משך כולל: | 77:50 |
הערות שוליים

↑  "אינפקטד": 12 מתוך 100 בעולם, 3 בנובמבר 2009, באתר גלי צה"ל
↑  אינפקטד מאשרום באלבום חדש, 7 בספטמבר 2009, באתר Bin
↑  Infected Mushroom feat. Paul Oakenfold Interview, באתר vimeo
| אינפקטד מאשרום |
| --- | --- | --- |
ארז אייזן • עמית דובדבני
| אלבומי אולפן | The Gathering (1999) • Classical Mushroom (2000) • B.P. Empire (2001) • Converting Vegetarians (2003) • IM The Supervisor (2004) • Vicious Delicious (2007) • Legend Of The Black Shawarma (2009) • Army Of Mushrooms (2012) • Converting Vegetarians 2 ‏(CV2) (2015) • Return to the Sauce (2017) • Head of NASA and the 2 Amish Boys (2018) • More than Just a Name (2020) • IM25 (2022) • REBORN (2024) |  |
| מיני אלבומים ואוספים | Intelligate (1999) • Classical Mushroom EP (2000) • Birthday (2002) • Streched (2004) • Friends On Mushrooms (2013) • IM21, Pt.1 (2018) • Shroomeez (2021) |  |
| --- | --- |
בקרת זהויות :  MusicBrainz release group: bb9b64fe-ddf8-3e18-ab3b-0bc14b487146 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
HNLC

כמות כלורופיל ממוצעת לשטח בתקופה של ינואר 1998 עד דצמבר 2006
באקולוגיה ימית, אזור HNLC ‏(High-Nutrient, low-chlorophyll) הוא אזור באוקיינוס שבו כמות הפיטופלנקטון קטנה וקבועה יחסית למרות הימצאות של ריכוז נוטריינטים גבוה (ניטראט, פוספט, חומצה צורנית). תרכובות לא אורגניות חיוניות, כדוגמת ניטראט עשויים להימצא במי האוקיינוס בריכוז נמוך דיו כדי להוות גורם מגביל, אולם באזורי HNLC כמות הניטראט אינה נמוכה באופן משמעותי. באזורי HNLC הגורם המגביל אינו ניטראט, אלא ברזל בצורה הזמינה לצריכה על ידי אורגניזמים. אזורי HNLC משתרעים על פני כ-20% משטחי האוקיינוסים בכדור הארץ ב-3 אזורים עיקריים: האוקיינוס השקט באזור קו המשווה, האוקיינוס השקט באזור התת-אקרטי, והאוקיינוס הדרומי.
שתי תאוריות מרכזיות מסבירות את תופעת אזורי HNLC:
היפותזת הברזל (iron hypothesis) - על פי היפותזה זו חוסר בברזל מונע מהפיטופלנקטון להגיע לפריחה. ברזל הוא מרכיב חיוני לצורך קיבוע חנקן הנדרש לייצורן של חומצות אמינו. המחסור בברזל מעכב את הגדילה של פיטופלנקטון גדול יותר, כדוגמת צורניות, ואזורי HNLC גדלים במקום זאת מיני פיטופלנקטון קטנים המסוגלים לצרוך ברזל בריכוז קטן יותר.
היפותזת בקרת המרעה (grazing control hypothesis) - מיני פיטופלנקטון קטנים יכולים להיאכל על ידי מיקרו-זופלנקטון הידועים כפרוטוזואונים, ולאלו כושר התרבות שווה או גדול משל הטרף שלהם.
הערות שוליים

↑  Pitchford, J.W. and Brindley, J. (1999) Iron limitation, grazing pressure and oceanic high-nutrient-low chlorophyll (HNLC) regions. Journal of Plankton Research, 21(3), 525-547.
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
American Pie

ערך זה עוסק בשיר של דון מקליין. אם התכוונתם לסדרת סרטי קומדיה, ראו .
"American Pie" (באנגלית: "אָמֵרִיקָן פַּאי") הוא שיר של זמר הפולק רוק האמריקאי דון מקליין. השיר הוא ביוגרפי בחלקו, ובחלקו בלדה שעוסקת במעבר של ארצות הברית משנות החמישים, שמקליין ראה אותן כאידיאליות, לשנות השישים. היום בו חלה נקודת המפנה על פי השיר הוא "היום שבו מתה המוזיקה": 3 בפברואר 1959, היום בו נהרגו בהתרסקות מטוס זמרי הרוק אנד רול האמריקאים באדי הולי, ריצ'י ואלנס וג.פ. "ביג בופר" ריצ'רדסון. השיר נכלל באלבום האולפן השני של מקליין, American Pie.
השיר, שאורכו שמונה דקות ו-33 שניות, יצא כסינגל הבכורה של מקליין באוקטובר 1971, וחולק, מפאת אורכו, לשני חלקים כשכל חלק מופיע על צד אחר של התקליט. הוא זכה להצלחה רבה ברחבי העולם, ובארצות הברית שהה במשך ארבעה שבועות במקום הראשון במצעד הבילבורד הוט 100. ב-1991 יצא כסינגל פעם נוספת, והגיע למקום השני במצעד הסינגלים הבריטי.
ל-"American Pie" יצאו מספר גרסאות כיסוי, המוכרת שבהן היא גרסה שהקליטה מדונה לסרט "הדבר הטוב הבא" (2000). הביצוע של מדונה, שיצא כסינגל ב-3 במרץ 2000, הגיע למקום הראשון במצעדי השירים במדינות רבות ברחבי העולם, כולל מצעד הסינגלים הבריטי. גם בארצות הברית זכה להצלחה, כאשר דורג ב-30 העליונים בהוט 100.
רקע

את אלבומו הראשון, Tapestry, הקליט דון מקליין בחברת התקליטים הקטנה מדיארט רקורדס בשנת 1970, אך האלבום לא זכה להתעניינות מרובה באותה תקופה. בהמשך, רכשה חברת התקליטים המצליחה יונייטד ארטיסט רקורדס את מדיארט רקורדס, ובזכות כך אלבומו השני של מקליין, American Pie, זכה לחשיפה משמעותית יותר בעת הוצאתו.
הוצאה והצלחה מסחרית

מקליין הקליט את "American Pie" ב-26 במאי 1971, וחודש לאחר מכן הושמע השיר לראשונה בתחנות הרדיו בארצות הברית. השיר נכנס לעשירייה הפותחת של מצעד הבילבורד הוט 100 באמצע דצמבר, ובאמצע ינואר הגיע למקום הראשון. הסינגל שהה במצעד במשך 19 שבועות, ארבעה מתוכם בראשו.
לאחר ההצלחה בארצות הברית הופץ הסינגל במדינות נוספות ברחבי העולם, והגיע למקום הראשון גם במצעדי הפזמונים באוסטרליה, ניו זילנד וקנדה, ולמקום השני במצעד הסינגלים הבריטי. השיר נכלל באלבומו השני של מקליין American Pie, שיצא באוקטובר 1971. האלבום שהה בראש מצעד הבילבורד 200 במשך מספר חודשים.
בגרסתו המקורית הוקדש האלבום לזמר הרוק אנד רול באדי הולי.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | "500 שירי הפופ הגדולים בכל הזמנים" | 131 |  |
מילות השיר

השיר פותח בנימה אופטימית: "לפני הרבה הרבה זמן, המוזיקה גרמה לי לחייך... וידעתי... שאוכל לגרום לאנשים לרקוד". אך בחלקו השני של הבית הראשון מתאר מקליין את שעבר עליו כששמע על התרסקות המטוס בה נהרגו שלושת זמרי הרוק אנד רול באדי הולי (Buddy Holly); ג.פ. "ביג בופר" ריצ'רדסון (Big Bopper) וריצ'י ואלנס (Ritchie Valens), והבית הראשון, כמו יתר הבתים, מסתיים במילים "היום שבו מתה המוזיקה" (באנגלית: "The Day the Music Died").
בפזמון נפרד מקליין מ"מיס אמריקן פאי", כך הוא מכנה את ארצות הברית הישנה,[דרוש מקור] וכשהוא מתאר את ניסיונו לשוב אל אמריקה שהוא הכיר, הוא מגלה שהיא כבר לא קיימת – "נהגתי עם השברולט אל הסכר, אך הסכר היה יבש". פירוש חלופי הוא שמקליין נסע לבר בשם "The Levee" אך הגיע הגיע לאחר שעת הגשת המשקאות ולכן הוא "יבש". בר בשם זה אכן קיים בעיר הולדתו של מקליין
בבתים הבאים מתוארים השינויים שעברו על ארצות הברית, במקביל לתיאור התבגרותו שלו, כשהמשותף לשניהם הוא אובדן התמימות והפשטות.
מילות השיר > הקשר לבאדי הולי

מלבד הקדשת האלבום לבאדי הולי, אמריקן פאי מתייחס ליום מותו של הולי כאל היום בו הסתיימו ימי התום של "אמריקן פאי". גם פזמון השיר כולל התייחסות להולי, בתיאורו נערים השותים ויסקי שיפון ושרים את השורה "This'll be the day that I die" הדומה לשורה בפזמון שירו של הולי "That'll Be the Day".
מילות השיר > פרשנויות לשיר

עם יציאת השיר עוררו מילותיו סקרנות רבה והועלו השערות באשר לכוונת המחבר. הכוונה בחלק ממילות השיר נשארה עלומה עד היום.
אמריקן פאי הוא אוטוביוגרפי בחלקו, ובחלקו מספר את סיפורה של אמריקה במשך שנות החמישים האידאליות ושנות השישים העגומות. בראשיתו הוא מושפע מזיכרונותיו של דון כמחלק עיתונים בשנת 1959 הלומד על מותו של באדי הולי. "אמריקן פאי" מציג סיפור מופשט על חייו של מקליין מאמצע שנות החמישים ועד לסוף שנות השישים, ובמקביל מייצג את התפתחות המוזיקה הפופולרית והפוליטיקה במשך אותן שנים, מן הקלילות של שנות החמישים ועד לחושך של סוף שנות השישים.
מקליין, מצדו, סירב להסביר את כוונתו בכתיבת השיר, ועל השאלה "מה המשמעות של אמריקן פאי?" השיב בהומור: "המשמעות היא שלא אצטרך לעבוד יותר". ב-1993 השיב לשאלה ביתר רצינות: "ניתן למצוא פרשנויות רבות למילותיי, אך אף אחת מהן לא באה ממני... מצטער להשאיר אתכם לבד כך, אבל מזמן הבנתי שעל הפזמונאים לומר את דברם ולהמשיך הלאה, לשמור על שתיקה מכובדת". עם זאת מקליין אכן אישר, כמתואר בתחילת השיר, כי נודע לו לראשונה על מותו של באדי הולי כשקיפל עיתונים לחלוקה ביום ה-3 בפברואר 1959.[דרוש מקור]
גרסאות כיסוי

במהלך השנים הוקלטו ל-"American Pie" גרסאות כיסוי רבות. כבר ב-1971 ביצע פרנסיסקו קולמנרו את השיר בספרדית, וב-1972 ביצעו משתתפי סדרת הטלוויזיה האמריקאית "חבורת בריידי" גרסת כיסוי לשיר המקורי (באנגלית). ב-1984 הופקה ל-"American Pie" גרסה ספרדית נוספת של הזמר הניקרגואני ארננדו סוניגה. להקת הסקא פאנק "מלכוד 22" יצרה גרסת סקא לשיר, אותה הוציאו במספר גרסאות, וביצוע השיר הפך לחלק קבוע בהופעותיה.
מיקומי שיא

|   ‏‏‏  מצעדים ודירוגים (1971–1972)> מדינה |   ‏‏‏  מצעדים ודירוגים (1971–1972)> מצעד |   ‏‏‏  מצעדים ודירוגים (1971–1972)> מיקום שיא |   ‏‏‏  מצעדים ודירוגים (1971–1972)>  |
| --- | --- | --- | --- |
|  אוסטרליה | מצעד הסינגלים האוסטרלי | 1 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים העכשוויים למבוגרים | 1 |  |
|  גרמניה המערבית | GfK – טופ 100 | 9 |  |
|  הולנד | מצעד 40 הסינגלים ההולנדיים | 10 |  |
|  הממלכה המאוחדת | מצעד הסינגלים הבריטי | 2 |  |
|  נורווגיה | VG-lista | 9 |  |
|  ניו זילנד | המצעד הניו זילנדי הרשמי | 1 |  |
|  ספרד | PROMUSICAE | 9 |  |
|  פלנדריה | אולטראטופ 50 | 26 |  |
|  קנדה | קנדה הוט 100 | 1 |  |
|  קנדה | מצעד השירים העכשוויים למבוגרים | 1 |  |
|   ‏‏‏  מצעדי סוף שנה (1972)> מדינה |   ‏‏‏  מצעדי סוף שנה (1972)> מצעד |   ‏‏‏  מצעדי סוף שנה (1972)> מיקום שיא |   ‏‏‏  מצעדי סוף שנה (1972)>  |
| --- | --- | --- | --- |
|  ארצות הברית | בילבורד הוט 100 | 3 |  |
|  הממלכה המאוחדת | מצעד הסינגלים הבריטי | 11 |  |
|  קנדה | קנדה הוט 100 | 1 |  |
|   ‏‏‏  מצעדי סוף שנה (1958–2018)> מדינה |   ‏‏‏  מצעדי סוף שנה (1958–2018)> מצעד |   ‏‏‏  מצעדי סוף שנה (1958–2018)> מיקום שיא |   ‏‏‏  מצעדי סוף שנה (1958–2018)>  |
| --- | --- | --- | --- |
|  ארצות הברית | בילבורד הוט 100 | 210 |  |
גרסתה של מדונה

ב-3 במרץ 2000 יצא הסרט "הדבר הטוב הבא" (2000), בכיכובה של מדונה, ובפסקול שלו, The Next Best Thing, הופיעו שני שירים שלה, "Time Stood Still" וגרסת כיסוי ל-"American Pie". ביום יציאת הסרט לאקרנים, כחלק מקידומו, גרסת הכיסוי לשיר יצאה כסינגל ברחבי העולם במטרה לעזור בקידום המסחרי שלו, הן של הפסקול והן של הסרט עצמו. בגרסה זו של "American Pie" לא שרה מדונה את השיר במלואו, ומלבד הפזמון שרה מדונה רק את תחילתו של הבית הראשון, את הבית השני ואת הבית השישי.
גרסת הכיסוי של מדונה דורגה במקום הראשון במצעד הסינגלים הבריטי.
גרסתה של מדונה > הצלחה מסחרית

השיר הצליח ברחבי העולם והגיע למקום הראשון במצעדי פזמונים במדינות רבות בהן הממלכה המאוחדת, קנדה, גרמניה, איטליה ואוסטרליה. על אף ההצלחה הבין-לאומית לה זכה השיר ברוב המדינות ברחבי העולם, מיקום השיא של השיר במצעד הבילבורד הוט 100 היה 29 בלבד. מעבר לכך, דורג השיר במקום הראשון ב-17 מצעדים שונים בסך הכול.
מקליין החמיא לביצועה של מדונה והתייחס אליו במילים: "אני מרגיש שהיא בחרה בבתים אוטוביוגרפיים המשקפים את הקריירה וההיסטוריה האישית שלה [...] קיבלתי מתנות רבות מהאל, אך זו הפעם הראשונה שאני מקבל מתנה מאֵלָה".
גרסתה של מדונה > נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | זהב | 25,000 |
| אוסטרליה (ARIA) | זהב | 35,000 |
| איטליה (FIMI) | — | 70,000 |
| בלגיה (BEA) | זהב | 25,000 |
| הממלכה המאוחדת (BPI) | זהב | 385,000 |
| צרפת (SNEP) | זהב | 250,000* |
| שוודיה (GLF) | פלטינה | 30,000 |
| שווייץ (IFPI Switzerland) | פלטינה | 50,000 |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
Legend (אלבום של ג'ון לג'נד)

Legend (בעברית: אגדי) הוא אלבום האולפן השמיני של הזמר האמריקאי ג'ון לג'נד. את האלבום הוציאה לאור ב-9 בספטמבר 2022 חברת התקליטים ריפבליק רקורדס.
רשימת רצועות

| מס' | שם | משך |
| --- | --- | --- |
| 1. | Rounds (בהשתתפות ריק רוס)   | 3:54 |
| 2. | Waterslide  | 3:05 |
| 3. | Dope (בהשתתפות JID)   | 2:38 |
| 4. | Strawberry Blush (בהשתתפות פרי נשיונל)   | 3:15 |
| 5. | Guy Like Me  | 2:39 |
| 6. | All She Wanna Do  | 3:11 |
| 7. | Splash (בהשתתפות טיי דולה סיין וג'נה אייקו)   | 3:54 |
| 8. | You  | 2:53 |
| 9. | Fate (בהשתתפות אמבר מארק)   | 3:31 |
| 10. | Love (בהשתתפות ג'זמין סוליבן)   | 2:53 |
| 11. | One Last Dance  | 4:01 |
| 12. | All She Wanna Do (בהשתתפות סוויטי)   | 3:15 |
| 13. | Memories  | 2:55 |
| 14. | Nervous  | 3:08 |
| 15. | Wonder Woman  | 2:48 |
| 16. | Honey (בהשתתפות מוני לונג)   | 2:20 |
| 17. | I Want You To Know  | 3:31 |
| 18. | Speak In Tongues (בהשתתפות ג'דה קינגדום)   | 3:48 |
| 19. | The Other Ones (בהשתתפות רפסדוה)   | 3:38 |
| 20. | Stardust  | 4:16 |
| 21. | Pieces  | 3:18 |
| 22. | Good (בהשתתפות לדיסי)   | 4:27 |
| 23. | I Don't Love You Like I Used To  | 3:13 |
| 24. | Home  | 4:31 |
| משך כולל: | משך כולל: | 81:14 |
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  ארצות הברית | בילבורד 200 | 59 |
|  ארצות הברית | מצעד אלבומי ה-R&B/היפ-הופ | 32 |
|  פלנדריה | אולטראטופ 50 | 113 |
|  צרפת | SNEP | 185 |
|  שווייץ | המצעד השווייצרי | 39 |
היסטוריית יציאות לאור

| אזור | תאריך | פורמט | חברת תקליטים | מקור |
| --- | --- | --- | --- | --- |
| עולם | 9 בספטמבר 2022 | תקליטור • תקליט • הורדה דיגיטלית • הזרמת מוזיקה | ריפבליק רקורדס |  |
הערות שוליים

↑  "John Legend – Legend". Apple Music. נבדק ב-19 בספטמבר 2022. {{cite web}}:  (עזרה)
Legalease בע"מ

Legalease בע"מ היא חברת מחקר ניתוח משפטי והוצאה לאור גלובלית שנוסדה בבריטניה ב-1987. החברה מעריכה משרדי עורכי דין ועורכי דין בינלאומיים עבור הפרסומים, הרשימות השנתיות והמדריכים שלה, כולל Legal Business, GC Magazine וסדרת The Legal 500 .
סקירה כללית

Legalease בע"מ היא חברת הוצאה לאור וניתוח משפטי הממוקמת בבריטניה,
החברה נוסדה על ידי העורך הראשי הראשון שלה, ג'ון מ. פריצ'רד. מאז 2015, המנהל הוא דייוויד גולתורפ, כאשר דייוויד בורגס הוא מנהל ההוצאה לאור. החברה היא חלק מקרן "שכר מחיה בלונדון".
הפרסומים כוללים את מגזין משפטי לעסקים. המגזין שלה -GC Powerlist, (לשעבר "היועץ התאגידי 100"), מתפרסם מדי שנה, וכולל את 500 עורכי הדין המובילים שלה באזורים שונים בעולם.
החברה ספגה ביקורת בשנת 2020, לצד מתחרה צ'יימברס ושותפים, על כך שניצלה את תוכנית החופשה של ממשלת בריטניה בתגובה למגפת ה-COVID-19 בבריטניה, למרות שהשיגה רווחים גבוהים.
עסקים משפטיים

מגזין Legal Business הפסיק זמנית את הפרסום וסגר את פעילותו באפריל 2020.
ה-Legal 500

סדרת Legal 500 נחשבת למדריך ההפניות המשפטי הגדול בעולם. הפרסומים כוללים מאמרי מערכת ומגזין GC לעוסקים בתחום היועצים הכלליים, המציעים משאבים לעורכי דין פנימיים, כגון דוחות תובנות של לקוחות. המדריך מארח אירועים חיים ושולחנות עגולים ; ואוסף חדשות משפטיות.
הדירוגים ב- The Legal 500 מדווחים כמבוססים על יתרונות, תוך הסתמכות הן על מידע זמין לציבור והן על מידע מדווח עצמי של משרדי עורכי דין, ומתפרסמים באתר האינטרנט של החברה. החברה גם מנפיקה מספר פרסים שנתיים, כגון The Legal 500 Awards.
הערות שוליים

↑  "#LMA17 Directories Fringe – David Burgess, Legal 500", by Lloyd Pearson, Pearson Communications. Retrieved October 15, 2019.
↑  "The Legal 500 - Europe, Middle East & Africa", Legalease Ltd, 2016. Retrieved October 15, 2019.
1 2  "The Brits Love Their Directories. But Why?", by Ashby Jones, The Wall Street Journal, January 27, 2010. Retrieved October 17, 2019.
↑  "Legal 500 and Chambers guide accused of furlough sharp practice" Jamie Hamilton, RollOnFriday, May 20, 2020. Retrieved October 15, 2019.
↑  "GC Powerlist UK reception 2019", March 2019. Retrieved October 15, 2019.
↑  "EXCLUSIVE Legal Business closes and furloughs all staff" Jamie Hamilton, RollOnFriday, April 3, 2020. Retrieved August 5, 2022.
↑  "Northern Ireland's top legal experts earn listing in global law directory" Gary McDonald, Irish News, September 15, 2016. Retrieved July 28, 2022.
↑  "The Legal 500 Series", The Legal 500. Retrieved October 15, 2019.
↑  Badawi, Adam B.; Webber, David H. (2015). "Does the Quality of the Plaintiffs' Law Firm Matter in Deal Litigation?". The Journal of Corporation Law. 41 (2): 105. נבדק ב-19 בנובמבר 2019. {{cite journal}}:  (עזרה)
I Got You Babe

"I Got You Babe" (בעברית: "יש לי אותך מותק") הוא שיר בביצוע של סוני ושר שנכתב, הולחן והופק על ידי סוני בונו. זהו הסינגל הראשון של הצמד מתוך אלבום הבכורה שלהם Look at Us. השיר הופץ כסינגל בגרסת 7" ב-9 ביולי 1965. הסינגל היה להצלחה הגדולה הראשונה של הזוג, אשר הפך אותם לצמד מוכר ברחבי ארצות הברית ואירופה.
בארצות הברית השיר נמכר במעל מיליון עותקים וקיבל מעמד זהב, וכחודש לאחר צאתו נכנס למקום הראשון במצעד הבילבורד הוט 100 ובילה בו שלושה שבועות. הסינגל הגיע למקום הראשון גם בבריטניה ובקנדה.
רקע ולחן

סוני בונו, כותב שירים ומפיק תקליטים של פיל ספקטור, כתב את מילות השיר והלחין את המוזיקה של השיר לעצמו ולאשתו דאז, שר, בשעת לילה מאוחרת במרתף שלהם. בראיונות מאוחרים, מספרת שר שסוני העיר אותה על מנת להשמיע לה את השיר, אך היא שנאה אותו ולא חשבה שיש לו עתיד ומיד חזרה למיטה.
המוזיקאי האפרו-אמריקאי הרולד בטיסט סיפק את העיבוד האינסטרומנטלי לשיר. המתופף הל בליין סיפק את נגינת התופים לשיר, יחד עם חברים אחרים בלקהת "The Wrecking Crew" שסיפקו תמיכה אינסטרומנטלית מכלים נוספים. "I Got You Babe" הפך לסינגל המצליח ביותר של הצמד, לסימן ההיכר שלהם, ולהמנון עבור התנועה הנגד-התרבותית ההיפית. הבילבורד אמר על השיר "באמצעות השילוב המוצלח של פולק ורוק, יש לשיר את הבסיס להיות להיט."
מבקר ה-AllMusic ויליאם רוהמן שיבח את השיר:
השיר "I Got You Babe" הוא שיר הופכי ללהיט של הצבים "It Ain't Me Babe" שנכתב על ידי דילן. איפה שדילן היה מורכב מבחינה לירית, בונו היה פשוט: הליריקה שלו התחילה עם הנושא מבשר רעות- נערים לעומת המבוגרים ש"הם" שהציבו מחסומים לרומנטיקה, אך עד מהרה פינה הקונפליקט את מקומו לדיאלוג של מישורים רומנטיים בגיל העשרה. אולם במקום בו דילן היה פשוט מבחינה מוזיקלית, בונו, מבלי לבנות מחדש את הסגנון המוזקלי של פיל ספקטור, היה שאפתני יותר מבחינה מבנית, וכך צורת השיר בית-פזמון-בית-פזמון-גשר-בית-פזמון עם קודה עולה שנבנה לשיאו של השיר, ואז התחיל לבנות שוב לפני הפייד-אאוט, והכל תוך קצת יותר משלוש דקות. על פי מקצב הוואלס, המנגינה שמרה על תחושה קלילה, למרות הקקפוניה האינסטרומנטלית לעיתים, בהובלת אבוב בולט בליווי בסון והקולות המתחלפים בין שני הזמרים. גם אם איש מהצמד המבצע לא היו זמרים מעניינים, ההופעה העניינית שלהם וההפקה של השיר העניקו עניין לכל מאזין.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 331 |  |
הצלחת השיר

בארצות הברית נמכר השיר ביותר ממיליון עותקים בשנת 1965 והוסמך לזהב מטעם ה-RIAA. נכון לנובמבר 2011, דיווח מגזין הבילבורד כי המכירות הדיגיטליות של "I Got You Babe" היו 372,000 בארצות הברית.
ב-2004 השיר דורג במקום ה-444 ברשימת 500 שירים הגדולים של כל הזמנים של הרולינג סטון. בשנת 2011, השיר הוכתר כאחד הדואטים הטובים ביותר בכל הזמנים על ידי המגזינים בילבורד וגם רולינג סטון. בתחילת 2017 הוכנס השיר להיכל התהילה של טקס הגראמי.
הצלחת השיר > הופעות חיות

סוני ושר ביצעו לאחרונה את השיר יחד במהלך מפגש מאולתר ב-NBC בתוכנית של דייוויד לטרמן ב-13 בנובמבר 1987.
שר ביצעה את השיר עם REM ב-14 בפברואר 2002 בתיאטרון דולבי בלוס אנג'לס. זה היה הביצוע הראשון שלה לשיר בלי סוני, לאחר מותו. בסיבובי ההופעות Dressed to Kill Tour ,Classic Cher מבצעת שר את חלקה בשיר בזמן במסך מציג את בונו שר את חלקו. השיר בוצע באותה צורה במהלך סיבוב ההופעות העולמי Here We Go Again.
שר שרה גרסת פארודיה על השיר בשם I Got You Bae עם ג'יימס קורדן בתוכנית שלו ב-2016. הפרודיה הציגה את הקשיים של מציאת אהבה בעידן המודרני: היכרויות ברשת, החלקה בטינדר שמאלה, מדיה חברתית, "נטפליקס וצ'יל" ופורנוגרפיה באינטרנט.
הצלחת השיר > בתרבות

"I Got You Babe" הוצג לעיתים קרובות בקולנוע ובטלוויזיה, וחתם כל תוכנית של "The Sonny and Cher Comedy Hour". השיר חווה מעין קאמבק כשהוא שימש שוב ושוב כמוזיקת ההשכמה של גיבור הסרט לקום אתמול בבוקר ב-1993. עם שחרורו מחדש באותה שנה, הסינגל נכנס מחדש למצעדים והגיע למקום 66. סרטים אחרים שהשתמשו בשיר: Good Times בו מככבים סוני ושר, באסטר, תראו מי מדברת, Just Visiting, Me Without You, Riding in Cars with Boys, ו-Jack and Jill.